บุษบา อธิษฐาน

บุษบา อธิษฐาน (2 เมษายน พ.ศ. 2510 - 18 กันยายน พ.ศ. 2544) เป็นนักร้องเพลงลูกทุ่งชาวไทย มีชื่อจริงว่า "ละเอียด ชารีภา" อ้อม เป็นบุตรคนโตในจำนวนพี่น้อง 4 คน พื้นเพเดิมเป็นคนบ้านคลองเดื่อ ตำบลเขาทราย อำเภอทับคล้อ จังหวัดพิจิตร

**ประวัติ**
บุษบา อธิษฐาน มีชื่อจริงว่า "ละเอียด ชารีภา" มีชื่อเล่นว่า "อ้อม" เป็นชาวจังหวัดพิจิตรโดยกำเนิด โดยส่วนตัวเป็นคนที่ชื่นชอบในการร้องเพลงและได้ผ่านการประกวดร้องเพลงหลาย ๆ ที่ จนกระทั่ง "นางฝ้าย สุวิเศษ" ผู้เป็นยายของบุษบาเองได้เห็นแววในการเป็นนักร้องจึงช่วยสนับสนุนเธอในการเข้าวงการลูกทุ่ง บุษบาเดินทางเข้าสู่วงการเพลงลูกทุ่งเมื่ออายุ 17 ปี จากการแนะนำของ ครูเพลง "ชลธี ธารทอง" และ นักร้องดังอย่าง "พนม นพพร" และได้ชื่อในวงการว่า "บุษบา อธิษฐาน" โดยคาดว่ามีที่มาจากวรรณคดีอิเหนาในเรื่องของ "นางบุษบาเสี่ยงเทียน"
เส้นทางชีวิตของเธอนั้นไม่ได้มีรายละเอียดมากมายในหน้าข่าวสารวงการบันเทิง รู้แต่เพียงว่าเธอเป็นบุคคลมาจากจังหวัดพิจิตร ซึ่งนักร้องอย่าง "สันติ ดวงสว่าง" และ "ยอดรัก สลักใจ" ก็เกิดที่จังหวัดนี้ด้วยเช่นกัน
ในปี พ.ศ. 2527 บุษบาได้ออกผลงานอัลบั้มชุดแรกชื่อ "สาวนครชัยศรี" ในสังกัดเอไอเดีย (นพพรโปรโมชั่น) มีเพลงดังในชุดคือ สาวนครชัยศรี , สาวนาหาแฟน เป็นเพลงเปิดตัว ถือว่าได้รับการตอบรับเป็นอย่างดีจากผู้ฟัง แต่ก็ยังไม่เป็นที่รู้จักมากนักในวงการเพลงลูกทุ่ง
ในปี พ.ศ. 2529 ได้ออกอัลบั้ม "ท้ารัก" โดยเพลงอัลบั้มชุดนี้เป็นการร้องเพลงสไตล์สนุกสนานและเป็นชุดที่สร้างชื่อเสียงให้กับบุษบาเป็นอย่างมาก และเป็นตัวตนที่แท้จริงของเธอที่เหมาะกับการร้องเพลงเร็ว จึงทำให้ชื่อของเธอนั้นกลายเป็นที่รู้จักมากขึ้นในวงการเพลงลูกทุ่งไทย มีเพลงดังในชุด เช่น ท้ารัก , ชอบคนมีตังค์ , โอ้โฮ..บางกอก , หนีรัก , เห็นแวบเดียว ในปี 2529 นี้เอง บุษบา อธิษฐาน ก็ได้ขึ้นแสดงคอนเสิร์ตครั้งแรก เช่นคอนเสิร์ตติดแอร์ คอนเสิร์ตการกุศลเพื่อเยาวชนในชุมชนแออัด เป็นต้น ซึ่งเพลง ท้ารัก ถือเป็นหนึ่งในเพลงประจำตัวของเธอ
ในปี พ.ศ. 2530 ได้ออกผลงานถึง 2 ชุดด้วยกัน คือ ชุดที่ 3 ชุด "ยิ้มรับคุณ" มีเพลงดัง เช่น "ยิ้มรับคุณ (ร้องแก้เพลง ยิ้มให้คุณ ของ ยอดรัก) , สนคนหัวล้าน , อย่าลืมป้าลืมลุง , ได้ไม่ดี ดีไม่ได้ , เดี๋ยวเดี๊ยะ
และอัลบั้มชุดที่ 4 "รักกันไม่ได้" มีเพลงดัง เช่น "รักกันไม่ได้ , คนรอบจัด , นักรบนิรนาม , ชอบลืม , เจอแน่" ส่งให้ บุษบา อธิษฐาน ก้าวขึ้นมาเป็นนักร้องแถวหน้าของวงการเพลงลูกทุ่งไทยได้อีกคนหนึ่ง
ในปี พ.ศ. 2531 ได้ออกผลงานถึง 2 ชุดด้วยกัน คือ อัลบั้มชุดที่ 5 "จีบสาว" มีเพลงดัง เช่น "จีบสาว , เอาอย่างผี , สมควรตัดใจ , เอ๊ะอ๊ะ (เลือกไม่ถูก)" เป็นต้น
และอัลบั้มชุดที่ 6 "จอห์นนี่ที่รัก" มีเพลงดัง เช่น "จอห์นนี่ที่รัก , อยากกอดต้องกล้า , รักจริงหรือหลอก , รักต้องจากใจ , ชักจะรักนิด ๆ , แรกพบ" อัลบั้มชุดนี้ถือเป็นชุดที่ประสบความสำเร็จอย่างมากของ บุษบา อธิษฐาน โดยเฉพาะเพลง "จอห์นนี่ที่รัก" ซึ่งเป็นเพลงที่สร้างชื่อเสียงอย่างสูงสุดของเธอ และถือเป็นเพลงประจำตัวของเธอ ซึ่งหากพูดถึง "บุษบา อธิษฐาน" ทุกคนจะต้องนึกถึงเพลงนี้
และเธอได้ออกอัลบั้มติดต่อกันเรื่อยมาอีกหลายอัลบั้ม รวมทั้งอัลบั้มพิเศษ เช่น อัลบั้มพิเศษ "อนุสรณ์...แด่ พุ่มพวง ดวงจันทร์" ในปี 2535 และมีคอนเสิร์ตเรื่อย ๆ มาหลายครั้ง
จนกระทั่งปี พ.ศ. 2538 บุษบาได้ออกอัลบั้มชุดที่ 12 "ความช้ำจำแม่น" ซึ่งเป็นอัลบั้มชุดสุดท้ายในค่ายเอไอเดีย ก่อนที่เธอได้ตรวจพบว่าเธอเป็นโรคภูมิแพ้จึงได้พักการทำเพลงไปนานถึง 2 ปี ก่อนจะหวนกลับมาอีกครั้งในสังกัด "นพพร ซิลเวอร์โกลด์" ในปี พ.ศ. 2541 ในสังกัดนี้บุษบาได้ออกอัลบั้ม 2 ชุด คือ "ปัดฝุ่นรุ่นพิเศษ 2" (พ.ศ. 2541) และ "บุษบา...ลีลาใหม่" (พ.ศ. 2543) ก่อนที่เธอจะเสียชีวิตลงด้วยโรคมะเร็งปอดในปี พ.ศ. 2544 ในวัยเพียง 34 ปี
หลังจากนั้น แมงปอ ชลธิชา , ยุ้ย ญาติเยอะ และนักร้องท่านอื่น ได้นำเพลงของบุษบามาขับร้องใหม่ในภายหลัง

**ผลงาน**


**ผลงานในสังกัดเอไอเดีย (นพพรโปรโมชัน): พ.ศ. 2528-พ.ศ. 2538**
อัลบั้มที่ 1 สาวนครชัยศรี (ตุลาคม พ.ศ. 2528)- สาวนครชัยศรี (แมงปอ ชลธิชา นำไปร้องใหม่ : อัลบั้ม หนูกลัวตุ๊กแก)- ลูกเลวของพ่อ- สาวนาหาแฟน (สาลี่ ขนิษฐา นำไปร้องใหม่ : อัลบั้ม ชะแว๊ป...มาสักนิด)- กลัวบางกอก- กรุณาอย่าทำให้ฉันรัก- คนไทยเขาถือ- สาวบ้านนอก (สาลี่ ขนิษฐา นำไปร้องใหม่ : อัลบั้ม ปิดทองย่าโม)- เบื้องหลังคนดัง- เด็กขายพวงมาลัย- แตกเนื้อสาว
อัลบั้มที่ 2 ท้ารัก (สิงหาคม พ.ศ. 2529)- ชอบคนมีตังค์ (แมงปอ ชลธิชา และ ยุ้ย ญาติเยอะ นำไปร้องใหม่)- โอ้โฮ...บางกอก (แมงปอ ชลธิชา นำไปร้องใหม่)- น้องแดง- ท้ารัก (แมงปอ ชลธิชา และ ยุ้ย ญาติเยอะ นำไปร้องใหม่)- ถึงคิวร้องไห้- ไม่รักคนรูปหล่อ- น้ำตาคนชั่ว- ผู้ชายร้ายกว่างู- หนีรัก (ณิชา ดารินทร์ นำไปร้องใหม่)- เห็นแวบเดียว (เพ็ญพักตร์ พวงทอง นำไปร้องใหม่)
อัลบั้มที่ 3 ยิ้มรับคุณ (เมษายน พ.ศ. 2530)- ยิ้มรับคุณ (ยอดรัก สลักใจ ร้องแก้ด้วยเพลง "ยิ้มให้คุณ • ในอัลบั้ม ยิ้มให้คุณ • ปี พ.ศ. 2530")- ขอให้ผู้หญิงบ้าง- อย่าลืมป้าลืมลุง- เดี๋ยวเดี๊ยะ (ยุ้ย ญาติเยอะ นำไปร้องใหม่)- ได้ไม่ดี ดีไม่ได้ (ยุ้ย ญาติเยอะ นำไปร้องใหม่)- หน้าไหว้หลังหลอก- คุณน้าคะ- ถ้าหลอกบอกด้วย- สนคนหัวล้าน- ไอ้เพชร
อัลบั้มที่ 4 รักกันไม่ได้ (กันยายน พ.ศ. 2530)- ชอบลืม- มันเก่าไป (ณิชา ดารินทร์ นำไปร้องใหม่)- รักกันไม่ได้- เซแล้วชอบซ้ำ- เจอแน่ (ร้องแก้เพลง "เอาแน่ ยอดรัก สลักใจ • ในอัลบั้ม เอาแน่")- รูปหล่อพ่อรวย- คนรอบจัด (ต้นฉบับ สดศรี พรหมเสกสรร)- ใจเย็น ๆ- สุดทางรัก- นักรบนิรนาม (ต้นฉบับ "ดาวใต้ เมืองตรัง • ชื่อเพลง สุภาพบุรุษนิรนาม", แมงปอ ชลธิชา ได้นำไปร้องใหม่อีกที)
อัลบั้มที่ 5 จีบสาว (มีนาคม พ.ศ. 2531)- จีบสาว- สมควรตัดใจ (ร้องแก้เพลง "สมควรตาย ยอดรัก สลักใจ • ในอัลบั้ม ดูใจจันทร์")- เลือกไม่ถูก- ดำใจเดียว- จีบประจำ- ขอทีได้ไหม- ปากผู้ชาย- เชียร์แฟนชกมวย- อีสานชื่น- เอาอย่างผี
อัลบั้มที่ 6 จอห์นนี่ที่รัก (ธันวาคม พ.ศ. 2531)- จอห์นนี่ที่รัก (แมงปอ ชลธิชา นำไปร้องใหม่และใช้ชื่ออัลบั้มเดียวกันกับชุดนี้ , อัศวิน สีทอง นำไปร้องแก้ใหม่ภายหลัง ชื่อ "จูลี่น่ารัก")- ใครหลอกใคร- รักจริงหรือหลอก- คิดถึงก๋ง- อยากกอดต้องกล้า (ยุ้ย ญาติเยอะ นำไปร้องใหม่ • ในอัลบั้ม ยุ้ยเป็นสาวแล้ว 5 และ แมงปอ ชลธิชา นำไปร้องใหม่ • ในอัลบั้ม สาว 16)- แม่จ๋า- รักต้องจากใจ- ชักจะรักนิด ๆ- แรกพบ- เดี๋ยวก่อน
อัลบั้มที่ 7 ไม่รักอย่าหลอก (กรกฎาคม พ.ศ. 2532)- ไม่รักอย่าหลอก- ตรงนี้ ๆ (ร้องแก้เพลง "ตรงไหน ๆ อัศวิน สีทอง • ในอัลบั้ม ปีทองสาวไทย")- ห้ามเลี้ยว- รักไม่หยุด- คลื่นรักฝังใจ- รักแต่น้อย- ช้ำแล้ว ช้ำอีก- อีกนิดเดียว- เป็นไง- หัวใจติดแอร์
อัลบั้มที่ 8 หนุ่มคอนโด (พ.ศ. 2533)- หนุ่มคอนโด- จริงจัง จริงใจ (ธิดา ดวงดาว นำไปร้องใหม่ • เปลี่ยนชื่อเพลงเป็น หุ้นรักหุ้นลวง)- กว่าจะรู้- วันแรกเจอเลย (ยุ้ย ญาติเยอะ นำไปร้องใหม่)- ไม่บอกไม่รู้- รักเอย- หล่อแต่คอสุรา- รักเต๊าะแต๊ะ- แน่จริงหรือพี่- เสียหายหลายแสน (ดาว มยุรีย์ นำไปร้องใหม่ • เปลี่ยนชื่อเพลงเป็น ได้เสีย)
อัลบั้มที่ 9 คนใจร้าย (พ.ศ. 2535)- คนใจร้าย - รักอยู่แล้ว- รักที่จากไป- ลำบากใจ- เฉยฉิบ - ฉันรักพี่ยุ่น (อาภาพร นครสวรรค์ นำไปร้องใหม่)- แม่ครัวไฮเทค- วันแรกเจอเลย (จากอัลบั้ม หนุ่มคอนโด)- ไม่บอกไม่รู้ (จากอัลบั้ม หนุ่มคอนโด)- อีกนิดเดียว (จากอัลบั้ม ไม่รักอย่าหลอก)- กลับเช้าเลย  - ความหวังใหม่ (ซารีน่า ลินดาพันธ์ นำไปร้องใหม่)
อัลบั้มพิเศษ "อนุสรณ์...แด่ พุ่มพวง ดวงจันทร์" (กรกฎาคม พ.ศ. 2535)- นัดพบหน้าอำเภอ (ต้นฉบับ พุ่มพวง ดวงจันทร์)- สาวนาสั่งแฟน (ต้นฉบับ พุ่มพวง ดวงจันทร์)- อนิจจาทิงเจอร์ (ต้นฉบับ พุ่มพวง ดวงจันทร์)- อายแสงนีออน (ต้นฉบับ พุ่มพวง ดวงจันทร์)- พี่ไปดู หนูไปด้วย (ต้นฉบับ ชัชฎา ชินรัตน์)- ดาวเรือง ดาวโรย (ต้นฉบับ พุ่มพวง ดวงจันทร์)- กระแซะเข้ามาซิ (ต้นฉบับ พุ่มพวง ดวงจันทร์)- อื้อฮือ! หล่อจัง  (ต้นฉบับ พุ่มพวง ดวงจันทร์)- ห่างหน่อย ถอยนิด (ต้นฉบับ พุ่มพวง ดวงจันทร์)- นอนฟังเครื่องไฟ (ต้นฉบับ พุ่มพวง ดวงจันทร์)- ผู้ชายในฝัน (ต้นฉบับ พุ่มพวง ดวงจันทร์)- สยามเมืองยิ้ม (ต้นฉบับ พุ่มพวง ดวงจันทร์)
อัลบั้มที่ 10 แค่ครั้ง (ธันวาคม พ.ศ. 2536)- ยังคอย- แค่ครั้ง- เอาไงกันแน่- คิดไม่เหมือนคิด- มาทางไหน ไปทางนั้น- พ่อดุนะจ๊ะ- ไปที่ชอบเถอะ- ไม่ต้องลอง...รักเลย  (ยุ้ย ญาติเยอะ นำไปร้องใหม่)- เต็มเหนี่ยว  (ยุ้ย ญาติเยอะ นำไปร้องใหม่)- คิดให้ดีก่อน- ไม่ง้อผู้ชาย- วางแผนเลี้ยงพ่อ
อัลบั้มที่ 11 หุ่นชวนฝัน (พ.ศ. 2537)- รักซ้อนรัก (ต้นฉบับ ธานินทร์ อินทรเทพ)- คนกะล่อน- หุ่นชวนฝัน- แฟนใครในคาเฟ่- ดื่มเบียร์เพราะเสียแฟน- ไปเถิดที่รัก- ขี้เหร่ครบครัน- รักคนหล่อง้อคนรวย (ต้นฉบับ ทิพวรรณ แก้วจันทร์)- คิดถึงป๋า- น้ำตาหยดสุดท้าย
อัลบั้มที่ 12 ความช้ำจำแม่น (พ.ศ. 2538)- เอกลักษณ์คนลวง- คิดดูให้ดี- ความช้ำจำแม่น- ให้แล้วกันไป- ความหวังใหม่ (จากอัลบั้ม คนใจร้าย)- ลำบากใจ (จากอัลบั้ม คนใจร้าย)- ฉันรักพี่ยุ่น (จากอัลบั้ม คนใจร้าย)- กลับเช้าเลย (จากอัลบั้ม คนใจร้าย)- ซื่อบื้อหรือไง- เฉยฉิบ (จากอัลบั้ม คนใจร้าย)

**ผลงานในสังกัดนพพรซิลเวอร์โกลด์: พ.ศ. 2541-พ.ศ. 2544**
ปัดฝุ่น รุ่นพิเศษ 2 (11 เมษายน พ.ศ. 2541)- ท้ารัก  ( ดนตรีใหม่ จากต้นฉบับอัลบั้ม ท้ารัก )- จอห์นนี่ที่รัก ( ดนตรีใหม่ จากต้นฉบับอัลบั้ม จอห์นนี่ที่รัก )- ตรงนี้ ตรงนี้ ( เพลงต้นฉบับจาก อัลบั้ม ไม่รักอย่าหลอก )- ชอบคนมีตังค์ ( ดนตรีใหม่ จากต้นฉบับอัลบั้ม ท้ารัก )- สาวนครชัยศรี ( ดนตรีใหม่ จากต้นฉบับอัลบั้ม สาวนครชัยศรี )- นักรบนิรนาม ( เพลงต้นฉบับจากอัลบั้ม รักกันไม่ได้ )- วันแรกเจอเลย ( เพลงต้นฉบับจาก อัลบั้ม หนุ่มคอนโด )- เจอแน่ ( ดนตรีใหม่ จากต้นฉบับอัลบั้ม รักกันไม่ได้ )- ไม่รักอย่าหลอก ( เพลงต้นฉบับจาก อัลบั้ม ไม่รักอย่าหลอก )- อย่าลืมป้าลืมลุง ( ดนตรีใหม่ จากต้นฉบับอัลบั้ม ยิ้มรับคุณ )- อยากกอดต้องกล้า ( ดนตรีใหม่ จากต้นฉบับอัลบั้ม จอห์นนี่ที่รัก )- โอ้โฮบางกอก ( ดนตรีใหม่ จากต้นฉบับอัลบั้ม ท้ารัก )- รักคนหล่อง้อคนรวย (เพลงต้นฉบับจาก อัลบั้ม คนใจร้าย)- แค่ครั้ง (เพลงต้นฉบับจาก อัลบั้ม แค่ครั้ง)- หนุ่มคอนโด (เพลงต้นฉบับจาก อัลบั้ม หนุ่มคอนโด )- ขอให้ผู้หญิงบ้าง ( เพลงต้นฉบับจาก อัลบั้ม ยิ้มรับคุณ )
อัลบั้มที่ 13 บุษบา...ลีลาใหม่ (19 มีนาคม พ.ศ. 2543)- ปวดหัวตึ๊บ- ฮาตึง- แฟนเพื่อน (แมงปอ ชลธิชา นำไปร้องใหม่)- หลอกฉันทำไม- ดวงหนอดวง- รับจ้างเป็นแฟน- บังเอิญ- เซรุ่มแก้แก่- หล่อระเบิด- ปลดออก
ที่สุด สุดท้าย (1 ธันวาคม พ.ศ. 2544)- แฟนเพื่อน (บุษบา ลีลาใหม่)- ปวดหัวตึ๊บ (บุษบา ลีลาใหม่)- ดวงหนอดวง (บุษบา ลีลาใหม่)- บังเอิญ (บุษบา ลีลาใหม่)- ฮาตึง (บุษบา ลีลาใหม่)- รับจ้างเป็นแฟน (บุษบา ลีลาใหม่)- จอห์นนี่ที่รัก (ปัดฝุ่น รุ่นพิเศษ ชุดที่ 2)- ท้ารัก (ปัดฝุ่น รุ่นพิเศษ ชุดที่ 2)- โอ้โฮบางกอก (ปัดฝุ่น รุ่นพิเศษ ชุดที่ 2)- ชอบคนมีตังค์ (ปัดฝุ่น รุ่นพิเศษ ชุดที่ 2)- อยากกอดต้องกล้า (ปัดฝุ่น รุ่นพิเศษ ชุดที่ 2)- อย่าลืมป้าลืมลุง (ปัดฝุ่น รุ่นพิเศษ ชุดที่ 2)

**การเสียชีวิต**
เมื่อช่วงสายของวันที่ 18 กันยายน 2544 ผู้สื่อข่าวรายงานว่า "บุษบา อธิษฐาน" นักร้องลูกทุ่งชื่อดัง ได้เสียชีวิตอย่างสงบที่ห้อง 506 โรงพยาบาลบางโพ หลังเข้ารักษาโรคมะเร็งในปอดมานานร่วม 1 เดือน ท่ามกลางความเศร้าสลดของญาติพี่น้องและคนในวงการเพลงลูกทุ่ง ด้านนายเสริมเวช ช่วงยรรยง อดีตนักร้องวงรอยัล สไปรท์ส และนักจัดรายการวิทยุเพลงลูกทุ่ง กล่าวว่า "อ้อม บุษบา" ล้มป่วยมานานจนญาติต้องนำส่งโรงพยาบาล นายเคน สองแคว นักจัดรายการวิทยุคลื่นลูกทุ่งเอฟ.เอ็ม.กล่าวว่า เดิม "บุษบา" ป่วยเป็นโรคภูมิแพ้ ภายหลังถึงมารู้ว่าถูกโรคมะเร็งรุมเร้าจนต้องเข้านอนโรงพยาบาล
สาเหตุที่คนในวงการส่วนใหญ่ไม่ทราบการล้มป่วยของนักร้องสาว เนื่องจาก "บุษบา" เป็นคนที่เกรงใจคน ไม่ยอมเอ่ยปากบอกใครเพราะไม่อยากให้เป็นห่วง และไม่ต้องการรบกวนใคร ตามปกติ "บุษบา" เป็นคนสนุกสนานร่าเริง พลอยทำให้คนรอบข้างมีความสนุกสนานไปด้วย 
บุษบาได้ออกอัลบั้มหลายชุดตั้งแต่ปี 2527 จนเมื่อปี 2539 ได้อำลาวงการไปชั่วคราวเนื่องจากป่วยเป็นโรคภูมิแพ้ กระทั่งปี 2541 ได้หวนกลับมาสู่วงการอีกครั้งในสังกัดของ "นพพร ซิลเวอร์โกลด์" ของ "พนม นพพร" ออกอัลบั้มชุด "ปัดฝุ่นรุ่นพิเศษ 2" เป็นการรวมเพลงดังในอดีตของคุณบุษบาที่เคยขับร้องจากหลาย ๆ อัลบั้ม นำมาร้องใหม่และทำดนตรีขึ้นมาใหม่ และปี 2543 ออกอัลบั้มชุด "บุษบา..ลีลาใหม่" โดยเปลี่ยนสไตล์การร้องจากเพลงเร็วมาเป็นเพลงช้า ออกเดินสายเล่นคอนเสิร์ตไปทั่วประเทศจนไม่มีเวลาพักผ่อน ภายหลังล้มป่วยหนักต้องเข้าโรงพยาบาลจนเสียชีวิต ส่วนศพของ "บุษบา อธิษฐาน" ญาติได้นำไปตั้งบำเพ็ญกุศลที่วัดเซิงหวาย ย่านบางซื่อ กรุงเทพมหานคร โดยได้ทำพิธีสวดอภิธรรมในวันที่ 19 กันยายน 2544 และได้ทำพิธีฌาปนกิจในวันที่ 23 กันยายน 2544 จากนั้นจึงได้นำอัฐิของ "บุษบา อธิษฐาน" ไปไว้ที่บ้านเกิดของเธอ ณ วัดวังแดง ต.เขาทราย อ.ทับคล้อ จ.พิจิตร

**อ้างอิง**
หมวดหมู่:บุคคลจากอำเภอทับคล้อ
หมวดหมู่:นักร้องลูกทุ่งหญิงชาวไทย
หมวดหมู่:นักร้องจากจังหวัดพิจิตร
หมวดหมู่:เสียชีวิตจากมะเร็งปอด